Lo-Renz-O/malagasy-sentence huggingface dataset:
Isintonan-kevitra sy lesona ary anatra eo amin’ny fiainana ny literatiora. Mety ho hita sy hovoaresaka ao anatiny avokoa mantsy ny zava-misy sy mitranga na efa nitranga eo amin’ny fiainana andavan’andro. Koa anjaran’ny tsirairay no mandray izay tandrify sy sahaza azy avy ao amin’izany. Araka ny nambaranay teo aloha, dia tsy ny literatiora amin’ny ankapobeny no hohalalininay eto fa irony tononkirana mpanakanto irony. Antony vitsivitsy no nahatonga anay nisafidy handalina mpanoratra sady mpanakanto iray sy ny tononkirany. Tsy iza io olona io fa i abel ratsimba. Ireto avy izany antony izany voalohany, mpanoratra tsy mbola nisy nanao asa fikarohana izy kanefa azo lazaina ho anisan’ny ngezalahy eo amin’ny tontolon’ny hira. Eo ihany koa ny fitiavanay hirahira sy mihira, indrindra ny hira taloha. Efa nanintona ahy manokana hatramin’ny fahazazako ny hirany ary mbola ankafiziko hatramin’izao. Izany no anisan’ny antony nironanay tamin’ny fandalinana ny tononkirany. Ny hirany koa mahasedra sy mahatety vaninm-potoana rahateo, tsy lefy laza, ka azo anaovana asa fikarohana tsara. Manaraka izany, mbola velona i abel ratsimba, koa azo araraotina tsara ny fahafaha-mitafa sy miresaka aminy mivantana ny amin’ny tantaram-piainany sy ireo sangan’asany. Fa anisan’ny tena nanaitra ka tsy nampisalasala anay hanao ity asa fikarohana momba azy ity, ny fahaizany mamoron-kira sy feon-kira, kanefa izy tsy nianatra ary tsy mahay sy tsy mahalala ny resaka momba ny fitendrena zava-maneno sy ny mozika na sôlfa. Mihitsy. Araka ny hita sy ny fahalalanay mantsy, dia tsy vitsy ireo mpihira no sady mahay mamoron-kira sy feon-kira ary mahay mitendry zava- maneno, no mahafolaka ny lafiny sôlfa sy naoty koa. Ohatra amin’ireny i bessa, i henri ratsimbazafy. Tsy izany ihany fa ny fiainan’ny olona dia feno hirahira. Koa ny hira dia sady fialam-boly no azo atao ho fitaovam-pitaizana amam-panabeazana mahomby tokoa. Mora voarain’ny olona kokoa ny hafatra. Atao an-kira. Fa toy ny mpanoratra sy na poeta ihany ny mpanakanto mampahalala ny zava-misy hita sy iainana ao anaty fiarahamonina sy firenena mihitsy aza izy. Manamarina izany ny tenin’i wellek sy i warren, manao hoe ny
Njao mamelovelo misioka moramora eto am-pototsofiko eto ny kalokalonao mandrendrika ny fo mandronjona fanahy f’injay efa reko manako any ho any antsiva moramora mikalon’anjomara njao mandrotsirotsy reko manangoly ny foko te-hiantso ny vazovazonao hiantso antema anteman’ny fitiavanao anteman tena kanto maninteraka fanahy njay mamelovelo misioka moramora eto am-pototsofiko eto ny hirahiranao miantsa fifaliana.
Nanaja an’ ikemba i bina ary nanaja an’ i zozefina koa, dia i zozefina izay noheveriny fa ho fanafody hanasitrana ny feriny tamin’ ikemba. Ny fahalalany fa tsy madio intsony anefa ity tovovavy ity dia nampiverin- dalana azy. Ary ny fahalalany fa hay tsy namadika azy ikemba no nampiverina azy tamin’ity olon- tiany ity ka nampiravona indray ny olana teo aminy. Midika izany fa ny fanajan’ i bina tena sy ny fitakiany izany tamin’ ny olon- tiany no nahitany ny marina ka nitondra vahaolana ho azy teo amin’ ny fiainam- pitiavany. Izany hoe fitandreman- tena mba hadio alohan’ ny fanambadiana no vahaolana azo antoka fa hisoroka ny olana eo amin’ ny tsy fahadiovana, indrindra eo amin’ny vehivavy; ny lehilahy mantsy no azo lazaina fa tena sarotiny amin’ izany, na dia misy ihany aza ireo tsy dia mametraka izany ho loha- laharana. Misy tokoa ireo lehilahy tsy dia mijery loatra ity fahadiovan’ny vehivavy ity fa mametraka kosa ny fitiavana ho loha- laharana a2.2.3. Ny fametrahana ny fitiavana ho loha- laharana.
Fa angamba mety ho manitikitika ny sainao ihany koa ny tsy nanambadiako. Ny antony voalohany dia ny fahatofohako tamin’i bako, ilay fofombadiko voalohany sady farany. Lehibe ny fanantenana napetrako taminy. Efa nanonofy zavatra maro samihafa ho an’ny fiainanay ho avy aho fa natoky hahasetra ny mafy noho ny fitia mifamaly, kanefa hay dia nofitahiny fotsiny! Raha sanatria ka endrika hafa no nisehoan’ny famitahany, raha noho ny fahalemen’ny nofo aman-drà dia angamba ho noleferiko ihany, satria zavatra mety hitranga ny tahaka izany. Fa ny tena nandratra ny foko dia ny fitaka teo amin’ny fitiavany, araka ny efa notantaraiko taminao tany aloha. Nataony karazan’ny filan-tsy mahita fotsiny aho, tsy misy ny tena fitiavany ahy, fa ny notadiaviny dia ny ho hary elatra rahefa manambady, ho kilasin’ny olon-dehibe ka ho afaka hanao izay danin’ny kibony, fa tsy ho voafehifehy tahaka ny ankizy mbola tezaina fotsiny. Ary teo rahateo moa ny harena izay noheveriny fa nanananay betsaka. Nandratra marina ny foko izany famitahana ahy izany, ary ela vao nanola-pery ny ratra. Fa na dia nanolatra aza ilay ratra, dia nisy antony faharoa tsy nampazoto ahy hanambady dia ny fahitako ny toetra amam-panaon’ny vehivavy. Nanomboka tamin’i neny izany. Fa tsaroako tsara ny fomba fanodinany ny lohan’i dada raha mba nisy zavatra marina nokasain’i dada hatao. Vao maraina eo am- pisakafoanana dia efa ngoleny dada ka tsy mijanona izany raha tsy ny alina. Velona daholo ny esoeso madinika arahina hehy, na fisehoana ho tezitra, na ho malahelo, ka farany dia manaiky izay heviny i dada na dia tsy mifanaraka amin’ny eritreriny aza ilay hevitra lazain’i neny. Tamin’izany fotoana izany aho dia mba efa velom-panontaniana anaty ihany na ny lehilahy tokoa no lohan’ny tokan-trano , na ny vehivavy. Fa na dia tamin’ny zava-madinika toy ny fividianana karavato na lobaka aza, dia tsy maintsy nanana izay nolazainy neny, ary matetika dia tsy maintsy ny heviny no narahiny. Vao maika nampieritreritra ahy ny nahita ny tokan-trano sasany teto an-tanàna, fa nisy nitovitovy tamin’izany. Tamin’ny fanorotorona sy fanazavazavana nataoko mantsy dia nisy ihany ny niomana hanao fanoherana na dia an-taratasy ihany aza tamin’ny tsy ara-dalàna sy ny tsy ara-drariny. 78- alarobia 10 septambra 1969, iv lah 4006 kanefa ny ampitso na ny afak’ampitso dia niverina izy ireny ka nilaza fa tsy nazoto indray ny vehivavy ka aoka aloha hijanona kely raha zavatra hafa no nahazo ireny lehilahy ireny dia mbola azo niadian- kevitra ihany, fa rahefa velona ny hoe tsy mety, na tsy mazoto ny vehivavy , dia izay no izy fa tsy nisy laitra nakisoka intsony. Koa ny fitaka nataon’i bako tamiko sy ny fahitako ny toetra amam-panaon’ny vehivavy, mazàna dia nitarika ahy tsy hieritreritra intsony ny fanambadiana. Tsindraindray nisy nanipitsipy hevitra tamiko, tahaka an-drainijery fahiny mbola tsara ny fihavananay ; kanefa vao nandalo fotsiny tao an-tsaiko izany hoe fiainako ho zaraiko amim-bady dia nihorona ny hodi-dohako. Izany ka izany no eritreritra samihafa nifanontona tao an-tsaiko.
Le département technique médicale est composé de tous les projets gérés par la salfa. Il coordonne les activités médicales à l’intérieur de cette organisation sanitaire cette structure que nous venons de proposer est adaptée au fonctionnement réel de l’activité de la salfa car elle met en évidence la présentation dans un département distinct toutes les activités qui sont des préoccupations majeures de la salfa l’annexe 3.1 représente cet organigramme.
Tamin’ny faha mpanjaka, ny foko rehetra amin’ny ankapobeny dia manana ny mpanjakany avy; koa rehefa manangana dina ireny foko ireny dia ny mpanjaka no mitarika ny kabary amin’ny dina; raha tsy misy mpanjaka dia ny tangalamena, mpitan-jiny, mpitana hazomanga, manantany, sojabe; ireo no mitarika ny kabary amin’izay dina nifanekena, ireo no manao ny tso-drano sy ny ozona satria ireo no olona manan-kasina eo amin’ny fiarahamonina. Amin’ny dinan’i melaky tsy mimpoly , dia i foara no manana izany hery sy fahefana tsy ananan’ny hafa izany, ka afaka mitso-drano ho an’izay manao tsara, ary manozona ho an’ireo mpanao ratsy. Toy izao no ataony mitso-drano ireo vonona tsy hanao ratsy, mirary azy hambinina amin’ny zavatra rehetra. Ny mbola hanao ratsy kosa dia izao ny ozona ataony miantso ny zanahary izy, ireo andriamanitra samy hafa, ny razana, ny fanahin’ny maty, toerana masina. Antsoina ireo fanahy ireo mba hanamasina ilay dina. Toy izao no vontoatin’ny ozona mahità ny zanahary, andriamanitra, ny razana, sns fa raha mbola misy manana eritreritra hangalatra, hamosavy, hamono olona dia ho ratsy fahafatesana izy, tsy hita faty, tsy milevina ao anaty fasan-drazana izy sy ny taranany, tsy mana-taranaka, lasa boka, kilemaina, tratran’ny halofisaka, latsan’ny varatra ny trano fonenany, ritra ny ombiny, tsy miteraka ny omby vaviny, maina ny famboleny, izay zavatra ataony tsy manjary mino ny fahamarinan’izany ny olona ka tsy sahy ny mangalatra sy manao ratsy. Araka ny voalazan’ny filohan’ny fokontany ao ambarinanahary, andriamatoa; namby lehilahy eo amin’ny 64 taona, manambady, mananjanaka 5; efa nisy olona nangalatra tamin’ity faritra misy anay ity fa dia eny am-pitondrana omby nangalarina izy no nilatsahan’ny varatra amin’ny ankapobeny dia mino ny fahamasinan’i foara ny olona ka matahotra.
Araka ny mpanoratra malagasy mpanoratra malagasy efatra azo lazaina ho manana ny maha izy azy no nosinganinay tao anatin ny maro randriamiadanarivo ny tantara, na dia noforonina aza, dia misy lafiny marina daholo, saingy ny tsirairay fa tsy izy rehetra, fa nisy marina tarý sy tatsý no nangonina, dia nanjary ohatra ny tabilao nakambana, dia nahavita sary vaovao 11 mitovitovy amin izay ny hevitr i e. D. Andriamalala manao hoe ny tantara foronina dia tantara noforonina, nefa na noforonin ny eritreritra aza, dia tsy maintsy miompana amin ny zava-misy sy marina 12.
Nahazo vahana ny tandrimo vita sinoa. Ny fetin’ny faran’ny taona 2003 iny no nahitana izany. Ny kilalao avy any shina. Ny anarana avy any frantsa toupie. Ny mpilalao ny zaza malagasy. Na ilay anarana tandrimo aza very natao impito mandifotra olona. Tsy vao izao akory ny malagasy no nilalao toupie. Efa hatry ny ela. Ny tany ambanivohitra dia nanamboatra ny azy ny ankizy tsirairay. Vita amin’ny hazo. Fidina izay azo gasy tsara sy mafy. Mba hampateza azy. Raha tsy izany dia mora vaky rehefa ampiadiana. Tombony maro no azon’ny tanora manamboatra ny kilalaony. Mahafantatra ny karazan-kazo mafy. Mahafolaka ny tanany. Tsy maintsy mikaroka. Tsy mandray vonona. Very anefa ireo raha vao nitosaka ny kilalao vita avy any ivelany na vita sinoa io, na firen-kafa. Eo koa ny fijerena ireo sary miaina amin’ny fahita lavitra. Zary nambaboana ny fon’ny ankizy an-tanàn-dehibe izy ireny ho tia ny kilalao avy any ivelany. Dia any amin’ny las vegas ny ankizy no milasy. Cybercafé no toerana andanian’ny tanora ny vola natokana ho an’ny goûter. Zava-misy izany. Maro ireo fikambana mikarakara tanora sy ankizy. Azo
Tsy nampitony fa vao maika nampitroatra an-dravao ny tenin-drazafy, satria nahatakarany fa misy zavatra hafahafa niseho. Niverina nankeo amin’i noro izy ary toa tsy tsaroany intsony ny tsy fahasalaman- janany fa noraisiny avy eo amin’ny sorony noro ! Ho izy. Noro! Maninona i dadanao, ary maninona ianao no niantso vonjeo tsy fantatro ry neny, hoy noro. Izaho tatsy an’ efitra , fa i dada no teto ka tsy fantatro. Rangahy io no tonga namonjy ahy nony niantso vonjeo fa maninona anefa ianao no niantso vonjeo ? -hitako niankarapoka teo an- tokonam- baravarana teo izy ka taitra be aho niankarapoka hoe? Hoy ravao. Fa maninona izy? Aleo hiditra aho tompokolahy hijery ny vadiko tsy hahasoa anao velively izany ramatoa, hoy razafy. Aleo miandry ny dokotera aloha nisisika ihany ravao razafy kosa namikitra ny sandriny tahin’andriamanitra ianao, ramatoa! Hoy izy. Aoka aloha re. Somary tafintohina ravao ka nakifiny ny tanan’ingahy razafy manao aza fady aminao aho, tompkolahy, hoy izy, fa mbola manana fahefana aminay mianakavy sy amin’ny tokantranonay ka tsy izany fa aleo aho hiditra hijery ny vadiko, hoy ravao, nanapaka ny tenin-drazafy. Tsy nahasakana azy intsony kosa ingahy razafy fa nangenahena teo. An’eritreritra fotsiny no naminaniany ny fisehoan-javatra tao an’efitra, kinanjo tsy ela tokoa dia injay ravao nikiaka niantso hoe rakoto o! Rakoto! Ary dia henony niankarapoka. Niolomay izy nankao an’efitra. Nokosehiny ny tongotra aman-tanan-dravao, nefa toa tsy niverina intsony ny ainy. Injay anefa niantso nivo tatsy an’efitra.
Araka izany, hita fa ireo voambolana nampiasain’ny mpanoratra dia notovoziny teo anivon’ny tontolon’ny zavaboaary sy ny baiboly. Nataony hanehoana ny hevitra amam-pihetseham-po avokoa ireny. Tsy vitan’izany fa hanehoany ny maha-kristianina azy izany. Nampiasa sarin-teny amam-pomba filazan-javatra koa ratsimba georges. Izany no hanohizana ny fandalinana manaraka.
Ny et dia mitantara ny fifanenjehan’i andry sy ireo jiolahy tany amin’ny faritr’i port bergé, mampikony, antsohihy, hatrany andasitsota niserana tao maevatanana i andry, dia nanohy ny diany ho any marovoay. Nijanona fotoana maharitra tao marovoay izy nanao fanadihadiana izay vao nianavaratra nanaraka ny dian’ireo jiolahy ho any port bergé sy mampikony. Tonga hatrany antsohihy izy, ary tao amin’ny tanàna atao hoe andasitsota vao afaka nisambotra ireo jiolahy. Io tanànan’andasitsota io dia toerana tsy mbola nodiaviny mihitsy. I soatoly, no niangaviany hanoro azy ny toerana tafatsangana mihitsy i andry ary tsy hariny ka niangaviany i soatoly mba hanoro azy izany tanànan’andasitsota izany et tak 132
Matetika ny fotoana nitrangan’ny toe-javatra tantaraina dia mitory sahady ny rivotra iainan’ny mpandray anjara, araka ny hita ao amin’ireo sombin- tantara eo am-pelantananay. I trice musa, ao amin’ilay st 1677 aloka , dia revo erý manoritsoritra ilay fotoanan’ny takariva mahatsara vahiny , izay ora mahalasa vinany ny mpanoratra, indrindra ny mpanoratra romantika. Hoy ny vetsovetsony mandoko io fotoana maminy io 77 boky ii, tak. 136-138
Raha fehezina izay rehetra voalaza, dia tsy eo amin ny sehatry ny fivavahana kristiana ihany akory no ampiasana ny teny hoe olon-tsambatra sy olo-masina, fa masina ihany koa ho an ny malagasy ny olona nahafoy ny ainy ho an ny fireneny. Tsarovana mandrakariva amin ny fomba samihafa izy ireny satria namela soa ho an ny fireneny sy ny taranany.
Mpanoratra antso sy anomezany toky ny tsirairay, ka nindramany ny tenin’i davida manao hoe ankino amin’i jehovah ny lalanao, ary matokia azy, fa hataony tanteraka99 ary noho ny fianarany sekoly alahady nandritra ny fahazazany ihany koa, dia tsy hadinony ny milaza fa ny fitaizana feno sy tsara indrindra dia tsy misy afa-tsy ny finoana sy ny fanankinana ny fiainana amin’andriamanitra. Ny fitaizana ara-panahy isan’ambaratongany azo tany am-piangonana no lalana azo antoka indrindra fa hahatafita ny olona eo amin’ny fiainana , v. A, tak.71 rehefa fantatry ny tsirairay ny atao hoe mitondra tena tsara, dia hanana fanetren-tena izy, ary hino sy hatahotra an’andriamanitra, hoy ratrema william. Ho tratra ho azy ny tarigetra, na filamatra najoro avy eo. Eo anatrehan’izany anefa, hoy izy, dia tokony hotandrovina hatrany ny hasina maha olona. 3.1.1.3. Ny fanomezan-danja ny hasina maha olona
Izany dia mampiseho amintsika fa toa irery ireo mpandray anjara manoloana ny fahoriany. Toa tsy misy azo itarainana ireo mpiara-belona teto fa samy mihalangalana avokoa. Toa samy sahirana avokoa, izay aleha ka tsy misy mifampitsinjo sy mifanampy intsony. Izay idodododoana mandrindrina varavarana avokoa, hany heriny dia ny famoizam-po. Fa tsy teo amin’ny zava-nisy andavanandro ihany no nahitana ny fahadisoam-panantenana fa hatramin’ny fitiavana aza dia toa niofo koa. Tsy tazana intsony ilay tena fitiavana fa fitia mila tambiny avokoa no hita hany ka betsaka ireo diso fanantenana. Anisan’ireny koa i mily izay diso fanantenana tamin’ny namany, eny diso fanantenana tamin’ny vadiny indrindra ihany koa izy. Toy izao no anehoany izany tapako sy namako ianareo ka tsy misalasala hilaza izay ato an- tsaiko zavatra tena tsy nampoiziko tokoa izao ary tena kapoka mafy mianjera amiko vady tiako , sakaiza mamiko, olona nomeko ny fitokisako no indray voatery hafoiko fitiavana fantatrao tsara ny fitiavako anao fa na ny volana aza raha azoko natao nafoiko ho kilalaonao kanjo hay ianao ka avotry ny rafy
Ao amin’ny hira mantimolaly mitondra ny lohateny hoe manenoa ry farara v. A tak 24 , dia tandindona hitan’ny maso no maneho ireo toerana roa ireo. Ny andininy voalohany sy fahefatra dia ahitana métaphore azo avy amin’ny fanafoanana ny oharina, miorina amin’ny rafitra mampifanohi-kevitra, toy izao misy fehezanteny mitovy rafitra, mifanipa-kevitra na parallélisme ao amin’ny hoe ny tsy mino hilazany fa ny mino hilazany mialà voaozona, aviana notahiana mandehana mitoera mandrosoa, mankanesa ao amin’ny maizina ho amin’ny mazava , ry mpanota , , io ry mpino , any ny anjaranao indro ! Ny anjarana
Ny zaza sarotra entina, na zaza mihanta hoy ny mpandinika, dia zaza tsy sambatra fa zaza miady amin’ny tenany ihany na zaza mifikitra amin’ny lasa, noho ny tahony ny ho avy tsy mbola fantany. 167 ny fahitan’ny mpianatra zava-baovao, dia hampisokatra bebe kokoa ny sainy ka hahatonga azy ho zaza matsilo saina ary ny fahitana ohatra tsara halain-tahaka eny am-pandehanana, dia hampikiry azy amin’ny fianarana.
Ny hafatra no fototra iorenan’ny serasera satria izy no mampifandray ny mpandefa sy ny andefasana. Ao amin’ny hafatra no itarafana ny anjara asa fanehoana ny kanto enti- manaingo ny hafatra tiana hiantefa any amin’ny andefasana amin’ny alalan’ireo famantarana samihafa hita maso sy azo tsapain-tanana ary ny fandalinana ny fifandraisana na ny fifanoherana misy eo amin’ireny karazam-pamantarana ireny amin’ny marihina 14. Ny anjara asa fanehoana ny kanto araka izany no entina mandravaka ny hafatra amin’ny alalan’ireo famantarana samihafa toy ny sarin-teny isan-karazany izay entina manamafy hevitra na koa mameno ny banga ao amin’ny hafatra. Azo ampiasaina ihany koa ireo tamberina samihafa enti-manantitra sy manamafy hevitra15. Ohatra amin’izany ny fanesoana sy ny fandatsana nataon-dramily tamin’i tsiry, ao amin’ny boky vakivakim-piainana, tak.10 fa ahoana ratsiry a ? F’angaha r’se’ty, izany fianarana ambony izany natao ho an’izao ati-doha kely rehetra izao a ! Mba nahazo tositosika tany ka nibakabaka , dia hiakatra eny ankatso aho e ! Nony nikatso vao hoe dony aho ranaotra ! Hadalanay angaha ny vao nahazo bepc dia nanao zandary? Izao ny bokotra ananako, ny vola miditra ! Ary ity ise. ?
Anisan’ny hetsika mahasarika ny mpankafy literatiora ny fampirantiana ireo asa soratra sy boky literera samihafa. Koa miezaka ny hanao izany na ny sampana momba ny teny sy ny haisoratra ao amin’ny akademia malagasy, na ny fikambanan’ny mpanoratra, eny fa na dia ny olon-tsotra ihany koa aza. Samy manana ny tanjony izy ireny ny akademia malagasy, ohatra, dia manokana ny volana jona isan- taona ho iray volan’ny teny malagasy amin’izany, dia mikarakara fampirantiana bokina literatiora eny amin’ny zaridainan’antaninarenina ry zareo. Ataony izany hisarihana ny tanora hamaky boky na dia eo aza ny firoboroboan’ny tekinôlôjia vaovao. Mba hanomezana aina ny hetsika, dia misy fiantsana tononkalo na famakiana sombin-tantara, angano, misy ihany koa famelabelaran-kevitra arahina adihevitra izay andraisan’ny rehetra anjara. Ny fikambanana havatsa-upem dia mikarakara ny antsoiny hoe herinandron’ny havatsa amin’ny volana ôkitôbra isan-taona. Ao amin’ny tahala rarihasina no anaovany izany. Ataony io ho fampirantiana ireo asa soratry ny mpikambana, na ny taloha, na ny ankehitriny. Tamin’ny taona 2012, dia naranty ny boky nampitondrainy ny lohateny hoe havatsa notsongaina, hanamarihana ny faha 60 taonan’ny fikambanana. Asa soratra mpanoratra
Ho an’i malinowski ihany koa, ny zavatra miseho eo anivon’ny fiarahamonina dia vokatry ny fiaraha-miasan’ny singa tsirairay mandrafitra ilay fiarahamonina. Koa raha handinika ny fiarahamonina iray dia tsy maintsy jerena amin’ny manontolo fa tsy misy singa jerena manokana. Teboka iray manan-danja teo amin’ny tantaran’ny antrôpôlôjia ny fonctionnalisme. Tahaka ny fomba fijery rehetra anefa dia nisy ihany ny fetrany. Isan’ny nitsikeran’ny mpikaroka maro ny fonksionalisma sy ny fomba fijery tahaka azy ny fiononana amin’ny zava-misy mandritra ny fotoana anaovana ny asa fikarohana fotsiny.
Ary ianao fokonolona koa , ka manao fitsarana miangatra , manao kely tsy mba mamindro , ka manamarina ny meloka , manameloka ny marina , dia laniko vady aman-janaka. Ataoko lehilahy mifehy ianareo lehibe , hitondra ny vahoaka , ary mifehy ny vahoaka ianareo. Ka raha izao vahoakako izao mba akanao vola ka mba hohaninao, ka hanao fifehezana hakana vola , ka ny manome vola anao tsy mba asiana fifehezana , ary ny tsy manome vola ihany no asianao fifehezana, indrindra ka ny kamboty tsy manam-bava , tsy mba manan-kiaro , ka haninao amin’izao , fa ny mpanan-karena maha-menamaso anao raha nanao izao , na iza nanao soa , na iza nahavita izany dia matiko; izany no manao adivaro- panompoana , raha manao izany dia matiko na zovy lehibe , na zovy lehibe, fa aoka hiara-manompo ny ambanilanitra, fa raha miara-manompo maivana ny fanompoana ary ireo kosa , ireo havako ireo , ambanilanitra, saingy malahelo, saingy mahantra ary ianareo manan-karena, ka dia mijery ny havako hitondra entana eo anilanao raha manao izany ianao , ataoko meloka , saziko. Ary lazaiko aminareo ambanilanitra , raha manetry montotra ianareo ka manendrikendrika ny tsy ataon’ny lehibe , ka tsy ataony ka atomboka azy tsy misy manetry montotra amin’ny fanjakako , fa izany no manetry montotra , dia matiko raha manao izany. Raha kely mandainga ka hanoso-dratsy iroa lehibe , handoto lehibe , tahaka ny manamavo ny teniko laviko; tadiavinao hanetry montotra , homaivonao amin’ny lainga , teny tsy marina ny anao ; laviko raha manetry montotra, matiko. Ary ianao kosa , saingy lehibe hanao fia zana- borona, hanao kely tsy mba mamindro , hanao teniko fe lehibe, raha manao izany ianao, matiko kosa. Andrianampoinimerina tantara ny andriana ii, t. 763-76
Mampidi-doza nyolombelona rehetra eto ambonin’ny tany dia tsy lavorary, eny fa na dia efa misy aza ny fitsipika natao hifampifehezana ao amin’ny fiaraha-monina dia mbola misy ihany ny maningana, ka mandika ny fadin’ny fiaraha-monina. Tahaka izany ihany koa ny zava-misy hita ao bejiro, toerana itoeran’ny do izay biby manan-kasina, ka tsy tokony ho tsinontsinoavina na hodikadikaina ny fombany sy ny fadiny, fa tokony hapetraka amin’ny toerana sahaza azy. Ka hoy ramarolahy59 koa ny hasina dia fampakarana, fanajana ny haja efa misy ao amin’ilay mendri-kaja rahateo, fanamboniana ilay efa ambony rahateo .
Tsy nionona tamin’ny antoko pôlitika izay nisy teto amin’ny firenena izy. Midadasika ny fijeriny. Nifandray tamin’ny unesco16, sy unicef17 i esther randriamamonjy. Nifandray akaiky tamin’ny unicef izy, ka nahatonga ny asa sorany hivoaka tamin’ireto firenena ireto finlande sy danemark. 1.3 amin’ny maha mpanoratra azy
Ny fifampiresahana indray dia fomba entina manombana ny mpianatra tsirairay. Fanontaniana atao amin ny mpianatra handrefesana ny fahalalana ananany, ny toetra amam-pihetsika asehony eo am-panatanterahana izany, ny fahafehezana ny teny ampiasaina. I garcia claudine 1980 101 raha milaza ny heviny momba izany dia milaza
Ilafy toeram-piasa’i johary sy i bakoly ary i landy. Olona mahay mifandray aman’olona ny ekipan’ny scoop digital ka ny polyclinique ilafy no nifanaraka tamin’izy ireo mba hanaovana ny malok’ila ivato toerana misy ny orinasam-dradrenja. Mbola fahaizan’ny scoop digital miserasera amin’ny olona ihany izany androndra toerana ipetrahan-drandrenja mianakavy. Io no manaporofo fa mipetraka eo androndra ny mpanatontosa ka tsy hitady toerana hafa izy ireo fa izay fantany sy zava-misy no ataony mahajanga toerana nanaovan’i bakoly sy i johary volan-tantely, toerana nifankahitan’i bakoly sy i zara, fonenan-drenin’i zara, toerana nitsoakan’i bakoly, nitsaboana azy sy namonoan’i landy azy. Ireo amin’ny ankapobeny ny toerana nitrangan’ny tantara fa mba hampitombina ny tantara dia haseho ireo toerana ravaky ny tantara. 2.2.7.2. Ny toerana ravaky ny tantara eto amin’ity toerana ravaky ny tantara ity no anehoan’ny mpanatontosa ny talentany, ka tena anehoana fa taratry ny zava-misy marina sy azo porofoina ny tantara. Maro ireo toerana ireo fa ndeha haka ohatra vitsivitsy lalana mampitohy an’ny ilafy sy ivato naseho an-tsary izany, nentina nanehoana ny zotra nandehanan’i johary sy i landy hamonjy fiara manidina eny ivato lalana mampitohy an’androndra sy ankadivoribe nentina nanehoana ny dian’i johary sy i bakoly handeha hamonjy an-drajao ny hôpitaly iray ao mahajanga nitsaboana an’i bakoly.